cyanic-selkie/wikianc huggingface dataset:
European Pressurized Water Reactor
EPR-reaktorit maailmalla
EDF Energy aloitti kahden EPR-reaktorin, Hinkley Point C 1 ja 2, rakentamisen Somersetissa Englannissa vuonna 2018. Kiinalainen China General Nuclear omistaa voimalasta 33,5 prosenttia. Hinkley Point C on Britannian ensimmäinen uusi ydinvoimala lähes 20 vuoteen, ja se tulee tuottamaan noin 7 prosenttia maan sähköstä. Ensimmäisen reaktorin on suunniteltu käynnistyvän vuonna 2027. Toukokuussa 2022 arvioitiin, että reaktorien rakentaminen maksaa yhteensä noin 26 miljardia puntaa. Britannian hallitus takaa, että omistajat saavat tuotetusta sähköstä vähintään 92,50 puntaa megawattitunnilta ensimmäisten 35 vuoden ajan. Hallitus perustelee takuuhintaa sillä, että se haluaa vähentää sähköntuotannon hiilidioksidipäästöjä ja siihen tarvitaan tuulivoiman lisäksi ydinvoimaa, jonka tuotanto ei vaihtele sään mukaan. Investoinnin tuotoksi voimalan omistajille odotetaan noin 7,2 prosenttia.
Sucker
Sucker voi tarkoittaa ainakin seuraavia asioita:
Ieremia Tabai
Ieremia Tienang Tabai (s. 1950) oli Kiribatin ensimmäinen presidentti. Hän toimi virassaan vuosina 1979–1991 lukuun ottamatta muutamaa kuukautta vuosina 1982–1983, jolloin presidenttinä toimi Rota Onorio. Vuonna 1991 Tabain seuraajaksi valittiin Teatao Teannaki.
Tabai on myös yksi Kiribati Newstar -sanomalehden perustajista.
There Will Never Be Another You
”There Will Never Be Another You” on Harry Warrenin säveltämä ja Mack Gordonin sanoittama musiikkikappale vuoden 1942 elokuvasta Iceland. Elokuvassa sen lauloi Joan Merrill Sammy Kayn orkesterin säestämänä. Kay nauhoitti kappaleen myös laulaja Nancy Normanin kanssa nousten listoilla 20. sijalle vuonna 1943. Woody Hermanin yhtye nauhoitti kappaleen sen ilmestymisvuonna.
Suomalaiset levytykset
Suomeksi kappale on käännetty nimelle ”En löydä kaltaistasi”.
Niksaari
Niksaari (ruots. Niksor tai Niksår) on saari Salon kaupungin eteläosissa Särkisalossa. Niksaari sijaitsee Särkisalon pääsaarten Isoluodon ja Ulkoluodon välissä. Molempiin saariin on rakennettu siltayhteys.
10 Years
10 Years on islantilaislaulaja Daði Freyrin kappale, jolla hän edusti Gagnamagnið-yhtyeensä kanssa Islantia vuoden 2021 Eurovision laulukilpailussa Rotterdamissa.
Niksaari
Niksaari muodostaa oman rekisterikylänsä. Vanha Niksaaren kalastajakylä on varsin yhtenäinen 1800-luvulla rakennettu perinteinen saaristolaiskylä. Kylä sijaitsee saaren itälaidalla. Nykyisin kylä on muutettu Armonlaakson lomailukeskukseksi. Saaren sisäosat on rakentamatonta metsämaata. Ranta-alueet on pitkälti hyödynnetty kesäasutukseen.
10 Years
Kappale kilpaili Euroviisujen finaalissa, jossa se sai 378 pistettä ja saavutti neljännen sijan.
Niksaari
Niksaaressa on toiminut kalkkilouhos. Louhos on nykään luonnonsuojelualuetta. Niksaari on särkisalolaisten kokoontumispaikka ja saarella on yleinen sauna ja yhteinen venelaituri. Saaresta kulkee pengertie luodolle Björkgrundet-Algrundet, josta on Ulkoluodon silta Niksaarenströömin yli naapurisaareen. Luodolla sijaitsee myös Ravintola Nixor.
Alberto Braglia
Alberto Braglia (23. maaliskuuta 1883 Campogallano, Italia – 5. helmikuuta 1954) oli italialainen voimistelija ja kolminkertainen olympiavoittaja. Hän voitti olympiakultaa Lontoossa 1908 moniottelussa ja Tukholmassa 1912 sekä moniottelussa että joukkuekilpailussa. Braglia valmensi Italian joukkuemestaruuteen vuoden 1932 olympialaisissa.
Nuoruus
Alberto Braglia syntyi vuonna 1883 Campogallanossa. Hän kiinnostui voimistelusta jo lapsena ja harjoitteli itsenäisesti perheensä ladossa.
Urheilu-ura
thumb|left|240px|Alberto Braglia hevosella. Braglia liittyi vuonna 1900 modenalaiseen voimistelu- ja miekkailuseuraan. Hän keskittyi voimisteluharjoittelussaan rekille, renkaisiin, hevoseen ja nojapuihin. Braglia voitti jo vuonna 1903 kansallisia kilpailuja Carpissa ja Teramossa ja kansainvälisiä kilpailuja 1904 Firenzessa ja Monsissa.
Vuonna 1906 Braglia osallistui Ateenan välikisoihin. Hän sijoittui hopealle sekä viisi- että kuusiottelussa. Lontoon olympialaisissa 1908 Braglia voitti olympiakultaa voimistelun yleiskilpailussa.
Lontoon olympialaisten jälkeen Braglialla ei ollut vakituisia töitä, ja hän alkoi esiintyä julkisesti. Hänet tunnettiin lempinimellä ”Ihmistorpedo”. Julkisten esiintymisiensä takia Italian voimisteluliitto julisti Braglian ammattilaiseksi. Yhdessä esiintymisessä hän mursi olkapäänsä ja muutaman kylkiluun. Tämän jälkeen hänen nelivuotias lapsensa kuoli, mikä aiheutti Braglialle hermoromahduksen.
Braglia sai ennen vuoden 1912 olympialaisia takaisin amatööristatuksensa ja samalla osallistumisoikeutensa olympiakisoihin. Hän oli siihen mennessä toipunut fyyisesti ja henkisesti olympiadin ajan tapahtumista. Braglia osallistui Tukholmassa joukkue- ja yleiskilpailuun, ja hän sai molemmissa kultamitalin.
Sirkustaiteilija ja valmentaja
Urheilu-uran jälkeen Bragliasta tuli suosittu sirkustaiteilija. Hän kiersi sekä Euroopassa että Amerikassa.
Braglia toimi Italian voimistelujoukkueen valmentajana vuoden 1932 olympialaisissa, joissa Italia otti yllättäen joukkuekultaa. Hän oli mukana myös Italian joukkueen mukana vuoden 1948 olympialaisissa.
Braglia sairastui arterioskleroosiin ja kuoli vuonna 1954.
Tunnustukset
Modenan jalkapallostadion on nimetty Alberto Braglian mukaan.
Monivuotinen rahoituskehys
Monivuotinen rahoituskehys (MRK) on Euroopan unionin yli-eurovaalikautinen, seitsemäksi vuodeksi kerrallaan laadittava talousraami joka säätelee unionin vuosittaisia budjetteja.
Valmistelu
MRK:n valmistelee Euroopan komissio, jonka jälkeen se vaatii yksimielisen hyväksynnän Euroopan unionin neuvostolta. Tämän jälkeen Euroopan parlamentti joko hyväksyy tai hylkää ehdotuksen.
Tavoitteet
Rahoituskehys säätää päätoimialoittain maksimirajat sille, paljonko unionin vuosittaisessa budjetissa voidaan käyttää rahaa.
Kehyksen tavoitteena on myös:
Luettelo Mega Man -pelisarjan hahmoista
Tämä on luettelo Mega Man -pelisarjassa esiintyvistä fiktiivisistä hahmoista.
Dr. Light
Thomas Light on tiedemies, joka on rakentanut Mega Manin ja useita muita robotteja. Hän on ikääntynyt tiedemies jota on kuvailtu verrattomaksi robotinrakentajaksi. Light on pasifisti, mutta hän katsoo että voiman käyttö on välttämätöntä joidenkin ongelmien ratkaisemiseksi. Tulevaisuuteen sijoittuvassa Mega Man X -sarjassa Light itse on jo kuollut kauan sitten, mutta hänen perintönsä pysyy elossa hänen rakentamansa Mega Man X -robotin myötä. X-sarjassa Light itse esiintyy ainoastaan hänen jättämiensä hologrammien muodossa, joita hän on kätkenyt Mega Man X:n löydettäväksi.
Hahmon nimi on kirjoitettu muutamalla eri tavalla pelisarjan historian aikana. Hahmon koko nimi on Dr. Thomas Xavier Light. Thomas vahvistettiin vuonna 1993 pelissä Mega Man X, Xavier on yleisesti käytetty toinen nimi, joka ilmestyi jo varhaisissa strategiaoppaissa. Right on hahmon äännetty vastine Japanissa, sillä japanin kielessä ei ole selvää eroa r- ja l-äänteiden välillä. Nimi Right on nähty länsimaisissa Mega Man -peleissä vain kerran, Mega Man 3:ssa. Molemmat nimet ovat siis periaatteessa oikein. Dr. Wright on peräisin ensimmäisen Mega Man -pelin alkuperäisestä ohjekirjasta. Kääntövaiheessa nimi käännettiin luultavasti väärin, jolloin Capcom of USA luuli japanilaisen yksikön yrittäneen jäljitellä yhdysvaltalaista sukunimeä. Tämä käännös korjaantui Mega Man 2 -pelissä.
Roll
Roll on Mega Manin robottisisar ja kodinhoitorobotti. Rollin rooli itse peleissä on yleensä pieni, ja myöhemmissä peleissä hän esiintyy muun muassa pelaajan käytössä olevan kaupan hoitajana. Yleensä Roll ei ole pelattava hahmo, mutta pelissä Mega Man: Powered Up esiintyy pelattavana hahmona joka käyttää aseenaan luutaa. Roll on myös esiintynyt pelattavana hahmona joissain Capcomin taistelupeleissä.
Dr. Wily
Albert Wily on hullu tiedemies ja klassisen sarjan konna, joka esiintyy yleensä pelien loppuvastuksena. Jokaisessa pelissä Wilyllä on yleensä uusi suunnitelma maailman valloitukseen ja välillä hän on myös manipuloinut muita henkilöitä auttamaan itseään. Pelissä Mega Man 6 Wily esiintyy valeasussa ja valenimellä Mr. X. Wily on yleensä jokaisessa pelissä rakentanut uuden pääkallolinnoituksen, joka toimii hänen päämajanaan. Pelin loppuosassa Mega Man yleensä hyökkää linnaan ja pysäyttää Wilyn. Yleisesti Wily itse toimii viimeisenä vastustajana ohjaten Wily Machine -nimistä taistelukonetta, joka on myös yleensä aina erinäköinen.
Vaikka Wilyn koko nimeä ei ole koskaan mainittu, sen uskotaan fanien keskuudessa olevan Dr. Albert W. Wily. Wily, 'salakavala', on englanninkielinen sana, mutta kuten Lightin (Rightin) kohdalla, Capcom of USA luuli japanilaisten yrittäneen jäljitellä amerikkalaisia sukunimiä. Nimi vaihdettiin Wileyksi, mutta vain ohjekirjassa. Itse pelissä hahmoa puhutellaan aina nimellä Wily. Tämä käännösvirhe on kuitenkin kestänyt paremmin kuin Lightin vastaava, sillä se kuulostaa sen verran samanlaiselta kuin alkuperäinen, että eroa on välillä vaikea tehdä (Wily äännetään [waili], Wiley äännetään [wailii]). Willy on puolestaan Mega Man 7 -pelin alkutarinassa ilmestynyt kirjoitusvirhe.
Proto Man
Proto Man (jap. Blues) on tohtori Lightin rakentama varhainen robotti ja niin sanotusti Mega Manin isoveli. Sen oli tarkoitus olla ensimmäinen itsenäiseen ajatteluun kykenevä robotti. Prototyypin asemastaan johtuen robotin energiajärjestelmässä oli kuitenkin vakavia puutteita. Lightin oli tarkoitus korjata Proto Man, mutta itsenäinen robotti pelkäsi korjauksen muuttavan hänen koko luonteensa, ja Proto Man karkasi pois Lightin luota. Lopulta tohtori Wily löysi lähes loppuun energiansa kuluttaneen Proto Manin ja päivitti hänen ytimensä toimimaan ydinvoimalla. Nyt Proto Man oli velkaa Wilylle ja toimi hänen alaisuudessaan salanimellä Break Man Mega Man 3 -pelien tapahtumien aikana. Myöhemmin Proto Man kuitenkin ymmärtää Wilyn todellisen luonteen ja kääntyy Wilyä vastaan. Proto Man onkin pelastanut Mega Manin useasta täpärästä tilanteesta.
Proto Man on pelattavana hahmona peleissä Mega Man 9 (DLC-hahmona) ja Mega Man 10. Näissä peleissä hahmo pystyy latamaan voimakkaan ammuksen ja liukumaan maassa (Mega Man ei pysty näitä tekemään näissä kahdessa pelissä). Toisaalta Proto Man ottaa enemmän vauriota vihollisten hyökkäyksistä. Lisäksi Proto Man on pelattavissa salaisena hahmona pelissä Mega Man: Powered Up.
Auto
Auto on tohtori Lightin luoma robotti, joka toimii apumiehenä Lightin laboratoriossa. Pelien kuluessa Auto on pitänyt omaa kauppaansa, ja myynyt tarpeellisia esineitä ja varusteita Mega Manille, Bassille ja Proto Manille.
Bass
Bass (jap. Forte) on tohtori Wilyn rakentama robotti, joka rakennettiin täydelliseksi vastustajaksi Mega Manille. Bassin voimat ja kyvyt ovat samantapaiset kuin Mega Manilla, ja myös hänellä on sutta muistuttava apurobotti Treble (jap. Gospel). Bassin edistynyt voimanlähde on aine nimeltä bassnium, jonka Wily keksi sattumalta. Bass tekee ensiesiintymisensä pelissä Mega Man 7.
Bass on erittäin ylpeä robotti ja hänelle tärkeintä on olla vahvin maailmassa. Bass kuitenkin yleensä häviää Mega Manille, mikä suututtaa häntä suuresti. Bass ei myöskään ole aina lojaali tohtori Wilylle, vaan on kapinoinut tätä vastaan joitain kertoja.
Bass teki ensiesiintymisensä täysin pelattavana hahmona pelissä Mega Man & Bass. Tätä ennen hahmo oli myös pelattavana Mega Man 7:n piilotetussa minipelissä. Bassin liikkuvuus on suuresti parempi kuin Mega Manilla; hän pystyy syöksymään eteenpäin ja tekemään tuplahypyn. Toisaalta pomotaisteluissa ongelmana on ladattavan ammuksen puute. Myöhemmin Bass esiintyi ladattavana hahmona pelissä Mega Man 10.
Mega Man X
X on päähahmo Mega Man X -sarjassa, ja tohtori Lightin viimeisin ja edistynein robotti. X rakennettiin joskus klassisen Mega Man -sarjan loppupuolella, kun Light oli jo vanha ja heikossa kunnossa. X on vallankumouksellinen robotti, jolla on täysi kyky tehdä omat valintansa ja päätöksensä, aivan kuten ihmisillä. Light sulkee X:n kapseliin, jotta robotin turvallisuus voidaan taata. Kapseli suorittaa X:lle testejä ja Light uskoo testien vievän 30 vuotta.
X esiintyy myös X-pelisarjan jatkona toimivassa Mega Man Zero -sarjassa. Näiden sarjojen välisenä aikana X oli perustanut Neo Arcadia -nimisen kaupungin, jonka oli tarkoitus olla turvapaikka sekä ihmisille että roboteille. X oli aiemmin uhrannut fyysisen ruumiinsa, ja esiintyy Cyber Elfin muodossa auttamassa Zeroa. Lisäksi X esiintyy Biometalin muodossa Mega Man ZX -peleissä.
Pelisarjan ulkopuolella X on esiintynyt vierailevana hahmona peleissä Project X Zone ja Marvel vs. Capcom: Infinite.
Zero
Zero on X-sarjan toinen päähahmo. Zero on tohtori Wilyn rakentama. Zeron ensimmäinen maininta sarjan kronologiassa on pelissä Mega Man 2: The Power Fighters, jossa tohtori Wily paljastaa Bassille, että hän on kehittämässä uuden tyyppistä robottia, jonka voimataso on paljon suurempi kuin Bassilla tai Mega Manilla. Samoin kuin Mega Man X, myös Zero suljetaan kapseliin ja Wily nähtävästi menehtyy jonkin aikaa sen jälkeen. Nähtävästi Wily myös asetti niin sanotun maverick-viruksen Zeroon, joka tekee Zerosta tuhoa janoavan tappokoneen.
Zero esiintyy pelattavana hahmona ensimmäistä kertaa pelissä Mega Man X3 ja sen jälkeen myös X-sarjan myöhemmissä peleissä. Zero sai myöhemmin roolin päähahmona omassa Mega Man Zero -pelisarjassaan joka sijoittuu X-sarjan jälkeiseen tulevaisuuteen. Pelisarjan ulkopuolella Zero on esiintynyt vierailevana hahmona peleissä SNK vs. Capcom: SVC Chaos, Tatsunoko vs. Capcom: Ultimate All-Stars, Marvel vs. Capcom 3, Project X Zone.
Dr.Cain
Dr.Cain on vanha tiedemies, joka löysi X:n. Dr.Cain loi myös monia reploideja mm. Sigman, joka on Cainin voimakkain luoma reploidi. Cain esiintyy Mega Man X2 ja X3:ssa, sekä Mega Man: Maverick Hunter X pelissä. Hämmenystä herätti se, että Cain nähtiin elossa Mega Man X2 ja X3:ssa, kun taas Maverick Hunter X pelissä olevassa lyhytelokuvassa Day Of Sigmanissa, Cain saa surmansa ydinräjähdyksessä.
Sigma
Sigma on tohtori Cainin edistyneimpiä robotteja, josta tehtiin Maverick Hunters -ryhmän arvostettu komentaja. Eräänä päivänä Sigma saa kuulla Zeron aiheuttamasta tuhosta ja selvittää vaaratilanteen henkilökohtaisesti. Taistelun jälkeen Zero rauhoittui, mutta Zerossa ollut virus oli siirtynyt Sigmaan. Tuloksena pahuus alkoi salakavalasti kasvaa Sigman mielessä. Niin sanottuna "Sigman päivänä" hän julistaa sodan ihmiskuntaa vastaan ja vie suuren osan Maverick Huntereita mukanaan. Lopulta X:n ja Zeron kohtalona on pysäyttää Sigman aikeet kerta toisensa jälkeen. Sigman oikea muoto on tietokonevirus, joten hänen fyysisen ruumiinsa tuhoaminen ei yleensä riitä itse Sigman lopulliseen tuhoamiseen.
Sigma on yksi pelattavista hahmoista Capcomin tulevassa taistelupelissä Marvel vs. Capcom: Infinite.
Vile
Vile (Japanissa VAVA) on X:n ja Zeron vihollinen, ja toimii ensimmäisen Mega Man X -pelin aikana Sigman oikeana kätenä. X onnistuu tuhoamaan Vilen ensimmäisessä sarjan pelissä, mutta Vile palaa uudelleenrakennettuna peleissä X3 ja X8. Vile myös esiintyy pelattavana hahmona omassa tarinassaan Mega Man X -pelin uusioversiossa Maverick Hunter X PlayStation Portablella. Vilen ulkomuoto muistuttaa paljon Tähtien Sota -elokuvasta tuttu palkkiometsästäjä Boba Fettiä.
Iris
Iris on naispuolinen reploidi, joka esiintyy peleissä Mega Man X4 ja Mega Man Xtreme 2. Iris on kapinallisen Repliforce-armeijan everstin Colonelin sisko. Iriksellä ja Zerolla on voimakkaita tunteita toisiaan kohtaan, mutta Iris joutuu seuramaan sivusta Zeron ja Colonelin jatkuvaa taistelua. Kun Zero lopulta tuhoaa Colonelin, Iris muuttaa itsensä taistelukoneeksi kostakseen veljensä kuoleman. Iris pakottaa Zeron taistelemaan itseään vastaan, ja Zero voittaa hänet. Viimeisillä voimillaan Iris kertoo, että hän olisi halunnut elää Zeron kanssa maailmassa, jossa olisi vain Reploideja. Iris ei selviä vammoistaan, ja kuolee Zeron käsivarsille. Zero murtuu Iriksen kuoleman johdosta, ja alkaa kyseenalaistaa miksi hän jatkaa taistelua. Iris nähdään Mega Man X5:ssa Zeron takaumana.
Double
Double on Mega Man X4:ssa esiintyvä reploidi. Double on ulkonäöltään pullea ja luonteltaan hyvin ystävällinen, mutta kömpelö. Myöhemmin paljastuu, että Double oli Sigmanin palkkaama vakooja ja tämän todellinen ulkomuoto ja luonne on paljon uhkaavampi. Double yrittää tappaa X:n, mutta saa taistelun jälkeen itse surmansa.
Colonel
Colonel on kapinallisen Repliforce-armeijan eversti, ja hyvin suojeleva siskoaan Iristä kohtaan. Colonel esiintyy ainoastaan pelissä Mega Man X4, jonka aikana Zero tuhoaa hänet taistelussa.
General
General on isokokoinen Repliforcen komentaja. General joutuu kohtaamaan X:n tai Zeron. Taistelun jälkeen General haavoittuu. Kun Avaruus-asema on suuntautumassa maahan, General uhraa itsensä.
Copy X
Copy X on Cielin kehittämä jäljitelmä alkuperäisestä Mega Man X:stä. Alkuperäinen X oli uhrannut oman ruumiinsa aiemmin Dark Elfin vangitsemiseen, ja sen jälkeen Copy X otti roolin Neo Arcadian hallitsijana. Jäljitelmän persoonallisuus on kuitenkin täysin erilainen alkuperäiseen X:n verrattuna ja se toimii Zeron päävastustajana ensimmäisessä pelissä. Myöhemmin Copy X herätettiin henkiin sarjan kolmannessa pelissä.
Elpizo
Elpizo on Mega Man Zero 2:ssa esiintyvä reploidi. Elpizosta tuli Vastarinnan uusi komentaja. Myöhemmin käy ilmi, että Elpizo yritti kerätä Dark Elfejä ja hänen tavoitteena on tuhota alkuperäisen X:n ruumis. Elpizo onnistuu tuhoamaan X:n ruumiin, mutta tämä häviää taistelun Zerolle. Taistelun jälkeen Elpizo muuttuu Cyber Elfiksi.
Dr. Weil
Tohtori Weil on tiedemies, joka toimii lopulta koko Mega Man Zero -sarjan antagonistina. Weil oli alun perin ihminen, josta tehtiin kyborgi. Kyborgikehonsa ansiosta Weil ei koskaan ikäänny, ja on lähes kuolematon. Weil tekee ensiesiintymisensä Mega Man Zero 3:ssa, jossa hän paljastaa Zerolle, että tämän nykyinen keho on vain pelkkä kopio alkuperäisestä Zerosta. Kun reploidi nimeltä Craft ampui Ragnarok-nimisellä aluksella Neo Arcadiaan Mega Man Zero 4:ssä, Weilin uskottiin kuolleen. Kuitenkin Ragnarok ampui uudestaan ja paljastui, että Weil ohjasi alusta. Weil sai näkyviä vammoja, mutta ei kuollut. Weil kuolee lopulta, kun Zero uhraa itsensä tuhotakseen Ragnarokin ja Weilin sen mukanaan.
Omega
Omega on tohtori Weilin mestariteos, erittäin suurikokoinen ja vahva reploidi. Ennen Mega Man Zero -sarjan tapahtumia Omega oli karkotettu avaruuteen, mutta palaa sarjan kolmannessa pelissä. Zero taistelee Omegaa vastaan pelin lopputaistelussa. Zero tuhoaa Omegan kaksi ensimmäistä muotoa, mutta lopulta nähdään Omegan oikea muoto, joka yllättäen näyttää samalta kuin Zero itse. Tulee selville, että alkuperäisen Zeron mieli oli X-sarjan jälkeisenä aikana siirretty uuteen kehoon, ja nyt Omega käyttää Zeron alkuperäistä kehoa. Mega Man X ilmestyy ja rohkaisee Zeroa sanomalla, että vaikka tämän nykyinen ruumis on vain kopio, hänen mielensä ja sielunsa on silti oikea Zero. Lopussa Zero tuhoaa Omegan ja siten myös alkuperäisen ruumiinsa.
2001 avaruusseikkailu (kirja)
2001 avaruusseikkailu on Arthur C. Clarken vuonna 1968 ilmestynyt tieteisromaani, joka kirjoitettiin rinnakkain samannimisen elokuvan kanssa.
Iridoidit
thumb|250px|Iridoideille tyypillinen rengasrakenne Iridoidit ovat monoterpenoideihin kuuluvia usein heterosyklisiä orgaanisia yhdisteitä. Iridoideja tavataan useista kasveista ja eräistä hyönteisistä ja rakenteeltaan erilaisia ryhmään kuuluviä yhdisteitä tunnetaan yli 3 000. Iridoidit ovat kasveissa ja hyönteisissä tärkeitä puolustuskemikaaleja kasvinsyöjiä ja saalistajia vastaan.
2001 avaruusseikkailu (kirja)
Tarina
Kirjan ensimmäinen osa sijoittuu nykyiseen Afrikkaan noin kolmen miljoonan vuoden päässä menneisyydessä. Apinaihminen Kuunkatselija ja hänen heimonsa elävät ankaraa elämää metsästäen ja vältellen villipetoja. Eräänä aamuna Kuunkatselijan heimo löytää luolansa ulkopuolelta mystisen mustan monoliitin, joka pian opettaa Kuunkatselijan heimoa käyttämään työkaluja. Alkeellisilla kiviaseillaan heimo surmaa ensin sitä uhanneen leopardin ja sitten käy taisteluun toista apinaihmisheimoa vastaan.
Iridoidit
Rakenne, biosynteesi ja ominaisuudet
Iridoidien perusrakenne koostuu kahdesta toisiinsa fuusioituneesta renkaasta, jotka ovat syklopentaanirengas ja kuudesta atomista koostuvasta asetaali- tai laktonirenkaasta. Eräissä iridoideissa toinen näistä ketjuista on rengasrakenteisen sijaan avoketjuinen. Nimitys iridoidit tulee Iridomyrmex-suvun muurahaisista, joista eristettiin ryhmään kuuluvat iridodiaali ja iridomyrmesiini. Yleisimpiä iridoideja kasveissa ovat aukubiini ja katalpoli ja tunnetuimpiin kuuluu kissanminttujen nepetalaktoni. Iridoidit esiintyvät tyypillisimmin glykosideina.
Iridoidien bisynteesi on monimutkainen. Se lähtee mevalonaattireitin tuotteista kuten geraniolista ja nerolista. Näistä muodostuu hapetus- ja syklisointireaktioiden seurauksena iridodiaalia, joka toimii muiden iridoidien ja eräiden alkaloidien synteesin esiasteena. Monilla iridoideilla on biologista aktiivisuutta. Kasveissa ne toimivat puolustusmekanismina kasveja syöviä hyönteisiä ja nisäkkäitä vastaan ja niillä on tyypillisesti kitkerä maku. Iridoideilla on myös antiviraalisia, verenpainetta alentavia, kolesterolia alentavia, kipua ja tulehdusta lieventäviä sekä syöpäkasvainten kasvua hillitseviä ominaisuuksia. Tämän vuoksi iridoidien ominaisuuksia lääkinnällisiin tarkoituksiin tutkitaan. Eräät iridoidit hapettuvat happamissa olosuhteissa muodostaen väriltään voimakkaan sinisiä yhdisteitä.
2001 avaruusseikkailu (kirja)
Tarina
Miljoonia vuosia myöhemmin vuonna 1999 tohtori Heywood Floyd saapuu Maasta Yhdysvaltain kuutukikohtaan Claviuksen kraatterissa Kuussa. Läheisestä Tychon kraatterista on löydetty pinnan alta valtavan magneettisen anomalian keskeltä musta monoliitti Tykon Magneettinen Anomalia (TMA-1), jonka sivujen suhteet ovat täsmälleen 1:4:9 (tai 1²:2²:3² eli monoliitin paksuus on täsmälleen 1/4 sen leveydestä ja 1/9 sen korkeudesta). Tohtori Floydin ja amerikkalaisten astronauttien läsnä ollessa TMA-1 paljastuu auringonvalolle ensimmäistä kertaa miljooniin vuosiin ja lähettää suunnattoman voimakkaan radioviestin kohti Saturnuksen kuuta Japetusta. Samalla sitä ympäröivä magneettinen anomalia katoaa.
Matsun
thumb|220px|Purkki matsonia (Georgia). Matsun tai matsoni  on armenialainen ja georgialainen jogurttityyppinen maitotuote. Se lienee alun perin armenialaista alkuperää. Sitä voidaan valmistaa esimerkiksi lehmänmaidosta tai vesipuhvelinmaidosta, jolloin se on täyteläisempää. Matsoni ei koskaan ole hyytelömäistä. Georgialaisessa keittiössä sitä voidaan lisätä keittoihin, kasvisruokiin tai patoihin tai syödä sellaisenaan aamiaisena. Matsoni toimii usein juuston tai kypsymättömän viinin (matšari) tavoin vastapainona öljyisille saksanpähkinöille, jotka ovat yleinen raaka-aine.
2001 avaruusseikkailu (kirja)
Tarina
Vuonna 2001 miehitetty avaruusalus Löytö (Discovery) matkaa kohti Saturnusta mukanaan viisi matkalaista, astronautit Frank Poole ja David Bowman sekä kolme "talviuneen" vaivutettua tiedemiestä (Kaminski, Whitehead ja Hunter). Suurinta osaa aluksen toiminnoista kontrolloi kehittynyt tekoäly HAL 9000. Löytö saa lisävauhtia Jupiterin painovoimasta ja lentoradan kohti Saturnusta.
Bowman ja Poole saavat eräänä päivänä Halilta varoituksen, että Maan kanssa viestimisen kannalta kriittinen osa AE-35 on todennäköisesti rikkoutumassa. Poole käy aluksen ulkopuolella vaihtamassa osan, mutta poistetusta AE-35:stä ei testattaessa löydy mitään vikaa. Hal ilmoittaa pian myös vaihdetun AE-35:n olevan mahdollisesti vaarassa rikkoutua, ja näin tapahtuukin juuri, kun Maasta on kehotettu kytkemään Hal pois päältä ja siirtymään käsiohjaukseen. Poole lähtee jälleen aluksen ulkopuolelle osaa vaihtamaan, mutta hänen oma pikkualuksensa törmää häneen kuolettavasti hänen keskittyessään työhönsä.
Bowman ymmärtää asian järjenvastaisuudesta huolimatta, että Hal oli Poolen kuoleman takana. Bowman yrittää herättää nukkuvat tiedemiehet protokollan mukaisesti, mutta Hal avaa Löydön ilmalukon, jolloin nämä kuolevat ja myös Bowman on vähällä kuolla. Bowman kuitenkin selviää avaruuspuvun suojaan ja käy repimässä irti Halin muistilohkoja, jolloin tämä lakkaa toimimasta.
Jatkaessaan yksin matkaansa kohti Saturnusta ja sen Japetus-kuuta Bowmanille selitetään Maasta, että hänen tehtävänsä on itse asiassa mahdollinen ensimmäinen yhteys ihmiskunnan ja vieraiden elämänmuotojen välillä. Hal ja kuolleet tiedemiehet tiesivät tehtävän tarkoituksen, mutta se pidettiin salassa Bowmanilta ja Poolelta, koska vuonna 1989 järjestetty BARSOOM-tutkimus oli paljastanut ihmisten luontaisen vihamielisyyden vieraita elämänmuotoja kohtaan. Halin toiminnan syynä oli sen ohjelmoinnin ristiriita totuuden puhumisen ja matkan todellisen tarkoituksen salaamisen pakon välillä.
Löydön lähestyessä Japetusta Bowman havaitsee sillä jättikokoisen monoliitin, joka kokoaan lukuun ottamatta muistuttaa Kuun monoliittia. Monoliitin rakentamisen mainitaan kerronnassa aiheuttaneen Saturnuksen renkaiden muodostumisen. Saavuttuaan Japetuksen luo Bowman päättää lähteä tutkimaan TMA-2:ksi ristittyä monoliittia jäljelle jääneellä podilla. Hänen lähestyessään sitä TMA-2 paljastaa todellisen toimintansa tähtiporttina, joka avautuu ja imaisee Bowmanin podin sisäänsä. Maassa kuullaan hänen viimeiset sanansa "Se on ontto - se on loputon - ja - oi! - hyvä Jumala! - se on täynnä tähtiä".
Bowman matkustaa monoliitin kautta vieraisiin tähtijärjestelmiin ja päätyy lopulta paikkaan, joka muistuttaa tavallista hotellihuonetta Maassa. Huoneessa on TV, joka esittää useita vuosia vanhoja tv-ohjelmia. Huoneen kirjahyllyn kirjat ovat vain kulisseja. Huone itse on kopioitu yhdestä niistä televisio-ohjelmista, jotka monoliitti on välittänyt. Bowman menee nukkumaan, jolloin hänen muistonsa imetään hänestä ja hänet muutetaan kuolemattomaksi olennoksi, Tähtilapseksi, joka voi elää ja liikkua avaruudessa. Tähtilapsi palaa Maahan ja kokeilee voimiaan räjäyttämällä maata kiertävällä kiertoradalla olevan ydinlatauksen. Kuten Kuunkatsoja miljoonia vuosia aikaisemmin, Tähtilapsi hallitsee nyt maailmaa ja on epävarma siitä mitä seuraavaksi tekisi, mutta kerrotaan, että "kyllä se jotain keksisi".
Jatko-osat
Clarke kirjoitti romaanille myöhemmin kolme jatko-osaa. Niistä 2010: Avaruusodysseia (2010: Odyssey Two) julkaistiin vuonna 1982, Odysseia 2061 (2061: Odyssey Three) vuonna 1987 ja 3001: The Final Odyssey vuonna 1997. Näistä ensimmäinen filmatisoitiin nimellä 2010 vuonna 1984.
Elokuvavuosi 1924
Tässä artikkelissa käsitellään vuoden 1924 aikana julkaistuja elokuvia ja elokuvamaailman merkittäviä tapahtumia.
Räkätauti
Räkätautia esiintyy endeemisenä Afrikassa, Aasiassa ja Lähi-idässä sekä Keski- ja Etelä-Amerikassa. Se on saatu hävitetyksi Pohjois-Amerikasta, Australiasta ja suurimmasta osasta Eurooppaa valvonnalla, tuontirajoituksilla ja tartunnan saaneiden eläinten hävittämisellä. Suomessa räkätauti esiintyy harvinaisena, ja siitä on ilmoitusvelvollisuus.
Räkätauti voi tarttua myös ihmiseen, minkä takia se luokitellaan zoonoosiksi. Tartunta tapahtuu suorassa kontaktissa sairaaseen eläimeen vahingoittuneen ihon, nenän tai suun limakalvon taikka hengityksen kautta. Koska ihmisellä taudin aiheuttama kuolleisuus on suuri ja taudin puhkeamiseen riittää vähäinen määrä mikrobeja, räkätautia pidetään mahdollisena aseena bioterrorismissa, kuten myös melioidoosia, jonka aiheuttaa Burkholderia malleille läheistä sukua oleva Burkholderia pseudomallei.
Aiheesta muualla
https://www.evira.fi/elaimet/elainten-terveys-ja-elaintaudit/elaintaudit/hevoset/rakatauti/
Ukrainan Helsingin-suurlähetystö
Ukrainan Helsingin-suurlähetystö sijaitsee Kulosaaressa, Helsingissä.
Historia
Vuonna 1994 Ukrainan valtio osti Kulosaaressa sijaitsevan Itä-Saksalle kuuluneen lähetystön Saksalta. Lähetystörakennus remontoitiin, mutta siihen kuulunut erillinen rantasauna on säilytetty lähestulkoon alkuperäisessä kunnossa.
Suurlähettiläs
Nykyinen suurlähettiläs on Olha Dibrova.
Mbila
Mbila on eteläafrikkalainen, Mosambikista peräisin oleva marimbaa ja ksylofonia muistuttava lyömäsoitin. Mbilaa käytetään pääasiassa chopien kansanmusiikin, timbilan, esittämiseen.
Aiheesta muualla
Mbila (musical instrument)
Pukkilan kirjasto
Pukkilan kirjasto on Pukkilan kirkonkylässä toimiva yleinen, Pukkilan kunnallinen kirjasto. Sen tilat sijaitsevat vuonna 1992 rakennetussa Tietotalossa (Keskustie 15, Pukkila). Vuodesta 2018 lähtien Pukkilan kirjasto on tarjonnut palveluja hallinnollisesti Myrskylän kunnan kirjaston kanssa yhdistetyn yhteisen kirjastolaitoksen kautta. Pukkilan kirjasto toimii paitsi kirjastorakennuksessa, myös kirjaston kotipalvelun ja verkkokirjaston välityksellä.
Eduardo Durão
Eduardo Durão on mosambikilainen timbila-muusikko. Durãon ja hänen yhtyeensä musiikki on saanut suosiota myös Mosambikin ulkopuolella.
Marmorikissa
Marmorikissa (Pardofelis marmorata) on pieni aasialainen kissaeläin. Marmorikissa on läheistä sukua aasiankultakissalle ja borneonkissalle.
Koko ja ulkonäkö
pienoiskuva|left|Marmorikissa [[Borneossa]] Marmorikissa on noin 1,1 metriä pitkä, josta hännän osuus on noin 50 senttimetriä, painoa on noin 4–5 kiloa. Turkin väri vaihtelee kellanruskealla pohjalla olevien eriväristen täplien vuoksi ja muistuttaa niin paljon puuleopardin turkkia, että aikaisemmin marmorikissoja pidettiin puuleopardin pienikokoisena alalajina.
Levinneisyys ja elinympäristö
Marmorikissan levinneisyys ulottuu Etelä-Kiinasta Kaakkois-Aasian Sumatran ja Borneon sademetsiin saakka. Lajin levinneisyys on kuitenkin kaventunut metsänhakkuiden vuoksi.
Lisääntyminen
Naaraan kantoaika on noin 81 vuorokautta. Pentuja marmorikissa saa yhdestä neljään kerralla. Lajin lisääntymisestä luonnossa tiedetään hyvin vähän.
Ravinto
Marmorikissa syö kaikkea pikkunisäkkäistä ja linnuista kaloihin ja sammakoihin.
Uhat
Marmorikissaa uhkaa elinalueiden tuhoutuminen, ja marmorikissa on uhanalainen, mutta lukumäärää ei tiedetä, koska sitä on hyvin vaikea tutkia.
Kinahmi
thumb|240px|Laiva on joutunut kurimukseen [[Lofootit|Lofoottien edustalla Olaus Magnuksen Carta marinassa vuodelta 1536.]] Kinahmi eli Kurimuksen kurkku, Rutjan koski, Meren napa tai Kurkkio on kalevalaisessa runoudessa monilla nimillä esiintyvä jättiläismäinen meren pyörre, kurimus eli merennielu. Vastaavantapaisia merennieluja tunnetaan myös skandinaavien, saamelaisten ja monien muidenkin kansojen taruista eri puolilta maapalloa.
Nimitys Rutjan koski liittyy Pohjoisen jäämeren rannalla sijaitsevaan Ruijan alueeseen. Pyörteen kerrottiin sijaitsevan äärimmäisessä pohjoisessa. Pyörteen saattoi aiheuttaa Pohjantähteen tukeutuvan maailmanpylvään pyöriminen taivaankannen tai maankiekon pyöriessä. Pyörrettä kuvataan palavaksi, ja puiden kerrotaan putoavan sinne latva tai tyvi edellä.
Oletetaan, että pyörre olisi reitti Tuonelaan, samaan tapaan kuin toisten kertomusten rauhallisesti virtaava Tuonen musta joki. Joissain uskomuksissa naisten neulat ja miesten tapparat virtaavat koskessa. Ilmeisesti pahantekijät joutuivat kahlaamaan koskessa ottaen vastaan joessa virtaavien teräaseiden iskut. Väinämöisen tuomio -runon lopussa Väinämöinen purjehtii rautaisella tai vaskisella veneellä "Kurimuksen kulkun (kurkun) alle, / kijan kielen kääntimihin" ; runonlaulaja Ontreini Jyrkin selityksen mukaan kita merkitsee valaskalaa.
Suomalaisten Kinahmille sukua on varmaankin skandinaavisten kertomusten ginnungagap, joka on myös jonkinlainen palava nielu. Myös ginnungagap sijaitsi äärimmäisessä pohjoisessa. Ginnungagap oli alkutila, kaaos, jossa tuli ja jää yhtyivät muodostaen elämää.
Merennielun avulla selitettiin myös vuorovesiä. Tunnettu, vuorovedet aiheuttava merennielu oli väitetysti Messinan lähellä Pohjois-Italiassa. Meripyörteitä kerrotaan olleen myös Pohjois-Espanjan ja Britteinsaarten välillä.
Kuivasto
Kuivaston laajan kyläalueen keskellä on järvimäinen merenlahti Lillsjön. Varsinainen kylätontti sijaitsee Lillsjönin länsipuolella. Kylän itäosaa hallitsee suuri drumliini, joka rajaa Kuivaston Isosuon ja Träskmossenin suoalueet taakseen. Kuivastossa sijaitsee myös Svinberget-Lagerholmenin Natura 2000 -luonnonsuojelualue. Alueen luonto on perinteistä uusmaalaista rannikkotyyppiä, jossa on jalopuulehtoja ja kallioista mäntymetsää, sekä luonnontilainen kluuvijärvi Rådalssjön.
Varhaisin maininta Kuivaston kylästä on vuodelta 1549. Kylän alueella on kaksi pronssikautista röykkiöhautaa. Esihistoriallisesta asutuksesta kylän alueella ei kuitenkaan ole viitteitä, eikä kylän asutus ole ollut jatkuvaa; ainakin 1600-luvulla kylä on ollut autiona. Kylä on todennäköisesti ollut aina hajanainen ja kantatilojen paikat ovat vaihdelleet. Mahdollisia vanhoja satamarakenteita on nähtävillä Hamnvikenissä. Vanhin säilynyt kartta Kuivastosta on vuodelta 1826.
John van ’t Schip
John van ’t Schip (s. 30. joulukuuta 1963 Fort St. John, Brittiläinen Kolumbia, Kanada) on alankomaalainen entinen jalkapalloilija ja nykyinen jalkapallovalmentaja.
Ura
Pelaajaurallaan van ’t Schip edusti kotimaassaan Ajaxia ja Italiassa Genoaa. Hän saavutti Ajaxin riveissä muun muassa neljä Alankomaiden-mestaruutta sekä UEFA Cupin voiton ja Cup-voittajien cupin voiton. Alankomaiden maajoukkuetta van 't Schip edusti EM-kisoissa vuosina 1988 ja 1992 sekä MM-kisoissa vuonna 1990. Hän saavutti Alankomaiden riveissä Euroopan-mestaruuden vuonna 1988.
Valmennusurallaan van ’t Schip on aiemmin toiminut Twenten päävalmentajana ja Ajaxin juniorivalmentajana. Vuonna 2004 hän siirtyi Marco van Bastenin kakkosvalmentajaksi Alankomaiden maajoukkueeseen. Yhdessä van Bastenin kanssa hän luotsasi Oranjen kaksiin arvokisoihin, mutta mitalit jäivät saavuttamatta. Kesällä 2008 van ’t Schip seurasi van Bastenia AFC Ajaxiin siirtyen seuran apulaisvalmentajaksi. Toukokuussa 2009 hänestä tuli Ajaxin päävalmentaja kesäkuun loppuun ulottuvalla sopimuksella van Bastenin erottua tehtävistä.
Lokakuussa 2009 kerrottiin, että van ’t Schip on allekirjoittanut kaksivuotisen sopimuksen australialaisseura Melbourne Heartin kanssa. Seura pelaa Australian A-Leaguessa kaudella 2010/11. Van't Schipin johdolla Melbourne sijoittui heti ensimmäisellä kaudella A-Leaguessa kahdeksanneksi. Helmikuussa 2012 hän ilmoitti jättävänsä joukkueen kauden jälkeen henkilökohtaisten syiden vuoksi. Lähtöilmoituksesta huolimatta an ’t Schip johdatti Melbournen liigassa kuudenneksi ja mukaan mestaruuspudotuspeleihin.
Huhtikuussa 2012 meksikolaisseura Club Deportivo Guadalajara ilmoitti van ’t Schipin siirtyvän seuran päävalmentajaksi. Tulokset jäivät odotuksia vaisummiksi ja lopulta Guadalajara vapautti van ’t Schipin tehtävistään tammikuussa 2013.
Joulukuun lopussa 2013 van ’t Schip palasi Melbourne Heartin peräsimeen kauden loppuun ulottuvalla sopimuksella. Van't Schipin johdolla Melbournen odotukset paranivat ja 11 ottelun jälkeen seura teki maaliskuussa 2014 hänen kanssaan kolmivuotisen sopimuksen. Joukkue sijoittui lopulta kaudella 2013/14 A-Leaguessa sijalle 10. Joukkue vaihtoi kesällä 2014 nimensä Melbourne Cityksi. Van ’t Schipin johdolla Melbourne eteni Australian A-Leaguen finaalisarjan välieriin 2015 ja 2016. Tammikuussa 2017 van ’t Schip erosi Melbournen päävalmentajan tehtävistä palatakseen kotimaahansa hoitamaan kuolemansairasta isäänsä.
Huhtikuussa 2017 van ’t Schip allekirjoitti kaksivuotisen sopimuksen FC Zwollen kanssa. Hän aloittaa tehtävässään kesällä 2017. Van ’t Schipin johdolla Zwolle sijoittui Eredivisiessä yhdeksänneksi. Kaudella 2018/19 Zwolle vajosi hyvän alkukauden jälkeen putoamiskamppailuun. Seurajohto erotti van ’t Schipin joulukuussa 2018, kun AZ Alkmaar oli murskannut seuran Alankomaiden cupissa 5-0.
Heinäkuun lopussa 2019 van ’t Schipistä tuli Kreikan maajoukkueen päävalmentaja. Hän ei onnistunut luotsaamaan Kreikkaa MM-lopputurnaukseen 2020 ja jätti tehtävänsä sopimuksen umpeuduttua vuoden 2021 lopussa.
On the 6
On the 6 on Jennifer Lopezin ensimmäinen albumi. Se julkaistiin Euroopassa 16. kesäkuuta 1999. Ensimmäinen single oli ”If You Had My Love”. Albumilta julkaistiin yhteensä neljä singleä, muut olivat ”Waiting for Tonight”, ”Feelin’ So Good” ja ”Let’s Get Loud”.
Azrael
Azrael (arab. عزرائيل‎) on islaminuskossa yksi arkkienkeleistä. Nimen muita kirjoitusasuja ovat Azrail, Ashriel, Azaril ja Azriel. Nimi tarkoittaa kirjaimellisesti "jota Jumala auttaa".
Azrael asuu kolmannessa Taivaassa. Hänellä on neljät kasvot ja neljätuhatta siipeä ja hänen koko ruumiinsa koostuu silmistä ja kielistä, joiden lukumäärä vastaa maanpäällä elävien ihmisten lukumäärää. Hän tulee olemaan viimeinen joka joutuu kuolemaan, jatkuvasti suureen kirjaan kirjaten ja poistaen syntyneiden ja kuolleiden ihmisten nimet.
Azrael kirjoittaa ikuisesti suureen kirjaan kaikkien syntyvien nimet ja poistaa näiden nimet heidän kuoltuaan. Jumalan sanotaan lähettäneen neljä enkeliä, Mikaelin, Gabrielin, Israfelin ja Azraelin keräämään seitsemän kourallista multaa Aatamin luomiseksi. Mikael, Gabriel ja Israfel palasivat Jumalan luo tyhjin käsin, mutta periksiantamaton Azrael oli onnistunut irrottamaan multaa maasta. Azrael palkittiin nimittämällä hänet kuoleman enkeliksi tehtävänään erottaa ihmisten sielut heidän ruumiistaan.
Unconsecrated
Unconsecrated on The Red Shoren esikoisalbumi, joka julkaistiin 6. marraskuuta 2008.
Warcraft III: The Frozen Throne
Warcraft III: The Frozen Throne on Blizzard Entertainmentin kehittämä ja julkaisema lisälevy Warcraft III: Reign of Chaosille. Se on osa Warcraft-pelisarjaa.
Päätarina
Tarina alkaa sillä, kun vanginvartija Maiev Shadowsong jahtaa Illidan Stormragea, joka petti veljensä ja koko kansansa muuntautumalla demoniksi käytäen Gul'danin kallon voimia tappaakseen Archimonden kenraalin ja dreadlordien johtajan, Tichondriuksen. Kun hänen veljensä näki mitä Illidan oli tehnyt itselleen, tämä karkotti Illidanin ikuisiksi ajoiksi yöhaltioiden mailta. Ei kuitenkaan kulunut kauan, kun Illidan palasi kosto silmissään.
Illidan pakeni laivalla rikoutuneille saarille ja avasi Sargeraksen haudan apunaan käärmemäiset nagat, meren kansa. Maiev jahtasi Illidania ympäri Azerothia, kunnes lopulta Dalaranin raunioissa käydyssä taistelussa Sargeraksen haudasta löytynyt artefakti nimeltä Sargeraksen silmä tuhoutui. Illidan jäi vangiksi ja samalla paljastui että Maiev oli saanut Malfurion Stormragen Dalaranin taisteluun valheella, väittäen Tyranden kuolleen Illidanin takia.
Malfurion päästi veljensä vapaaksi huomatessaan Maievin petoksen vaimonsa kuoleman suhteen ja lähti tämän kanssa pelastamaan vaimoaan. Tyrande pelastui ja he päästivät Illidanin vapaaksi, joka pakeni Outlandiin, joka on jäännös Draenorista, örkkien alkuperäisestä kotimaasta. Illidan yritti paeta Kil'jaedenia, joka etsi häntä, koska tämä epäonnistui yrityksessään tuhota Lich-kuninkaan Jäätynyt valtaistuin Northrendissa. Illidan sai liitolaisekseen nuoren verihaltiaprinssi Kael'Thas Sunstriderin lupaamalla magiaa verihaltioiden olemassaolon säilyttämiseksi. Illidain valtasi verihaltioiden ja nagojen kanssa Mustan temppelin (Black Temple) ja kruunautti itsensä Outlandin ja siellä olevien örkkien ja demonien johtajaksi. Kil'jaeden ei kuitenkaan ollut hukannut Illidanin jälkiä, vaan ilmestyi tälle pian taistelujen jälkeen.
Illidan lupasi demonille menevänsä itse Northrendiin surmaamaan epäkuolleiden johtajan, Ner'zhulin, itse, eikä epäonnistuisi tällä kertaa. Samaan aikaan entinen ihmisprinssi ja ensimmäinen Lich-kuninkaan kuolonritareista, Arthas, teurasti viimeisiä Lordaeronin ihmisiä, mutta sitten Lich-kuningas kertoi telepaattisesti hänelle olevansa vaarassa. Arthas lähti kohti Northrendiä samalla, kun hänen voimansa vähenivät Ner'zhulin mukana. Arthaksen jälkeisessä Lordaeronissa syntyi sisällissota epäkuolleiden joukoissa, kun Sylvanas Windrunner johtamat Hylätyt ja demonilordien johtamat epäkuolleet taistelivat vallasta.
Lopulta yksi dreadlord, Varimathras, petti muut toverinsa jäädäkseen henkiin ja auttoi Sylvanaksen valtaan. Hylätyt asettuivat Tirisfalin raunioihin, kun muu Lordaeron pysyi ruton vallassa. Northrendissä Arthas yhdisti voimansa Anub'arakin, Azjol-Nerubin epäkuolleen kuninkaan, kanssa ja taistelivat reitinsä läpi Azjol-Nerubin jossa viimeiset Nerubianit koittivat voittaa Lich-kuninkaan lähettämät hämähäkkiensodassa kuolleet, nyt hänen palveluksessaan olevat nerubialaiset ja kryptapaholaiset. Northrendissa käydyssä kohtalokkaassa taistelussa Icecrown Citadelissa valtavat joukot kohtasivat toisensa. Illidan, verihaltiat ja nagat iskeytyivät kohti valtaistuinta puolustavia epäkuolleita, jotka olivat hätää kärsimässä. Taistelun tiimellyksessä Arthas tuli muiden epäkuolleiden apuun ja voitti lopulta ratkaisevassa kaksintaistelussa Illidanin, murskaten muiden vihollisten vastarinnan.
Arthas astui askelmat ylös Icecrownin ympärillä olevaa jäävuorta, kunnes saapui huipulle. Hänen edessään avautui Ner'zhulin jäinen vankila, jossa tämän sielu oli vangittuna legendaarisen kypäränsä ja rintapanssarinsa kera. Ner'zhul puhui Arthasille antaen hänelle viimeisen käskyn näin: "Palauta miekka. Sulje ympyrä. Vapauta minut tästä vankilasta!". Arthas iski jään murskaksi miekallaan Frostmournella ja asetti Lich-kuninkaan kypärän ja rintapanssarin yllensä. Tällöin Arthasin ja Ner'zhulin henget yhdistyivät, muodostaen heistä uuden Lich-kuninkaan, kuten Ner'zhul oli suunnitellutkin jo vuosikymmeniä. Uusi Lich-kuningas alkoi Jäätyneeltä Valtaistuimelta valmistella uutta hyökkäystä koko Azerothiin. Ja edelleenkin hänen päässään, ja ehkä muuallakin kaikuvat sanat: "Nyt, me olemme yhtä!".
Mattinen
Mattinen on sukunimi, joka on muun muassa seuraavilla henkilöillä:
Warcraft III: The Frozen Throne
Örkkien sivutarina
Kalimdorin villissä luonnossa, Rexxar (ja hänen uskollinen karhunsa Misha) tapaa örkkien viestinviejän, jonka kimppuun hyökätään. Viestinviejä haavoittuu kuolettavasti, mutta antaa viestinsä Rexxarille juuri ennen kuolemaansa. Rexxar antaa viestin Thrallille, Lauman sotapäällikölle. Rexxar viipyy Orgrimmarin kaupungissa jonkin aikaa, tehden erilaisia palveluksia Laumalle ansaitakseen itselleen majapaikan. Lopulta hän saa selville, että ihmisiä on saapunut Durotarin alueelle sota mielessään. Ihmisjohtaja Jaina Proudmooren isä, suuramiraali Daelin Proudmoore, on ottanut tyttärensä hallinnassa olevat Theramoren saaret omaan hallintaansa ja sen sotajoukot omikseen, jotta voisi vihdoinkin tuhota örkit. Rexxar alkaa kerätä erilaisia liittolaisia Laumalle, joista osa on tuttuja jo Toisen sodan ajalta, ja toiset täysin uusia. Rexxar suuntaa Theramoren pääsaarelle päättämään Laumaa uhkaavan uhan. Amiraali tapetaan, ja örkit lähtevät saarelta rauhassa, jättäen saaret jälleen Jainan haltuun. Mutta rauha Lauman ja Liittouman välillä näyttäisi olevan ikuisesti rikki taistelun myötä... ainakin Deathwingin paluuseen asti.
Janne Muurinen
Janne Muurinen (s. 8. syyskuuta 1967 Espoo) on suomalainen upseeri ja huippu-uransa päättänyt koripalloerotuomari.
Sotilasura
Muurinen toimi vuodesta 2008 vuoteen 2010 Suomen tasavallan presidentin 1. adjutanttina. Tätä ennen hän toimi vuosina 2006–2007 2. adjutanttina ja vuosina 2003–2006 3. adjutanttina. Muurinen on sotilasarvoltaan kommodori. Hän siirtyi kesäkuussa 2010 Suomenlahden Meripuolustusalueen 5. Miinalaivueen komentajaksi vuoteen 2013 saakka. Vuosina 2013-2015 hän työskenteli Merivoimien esikunnassa, vuosina 2015-2016 Pääesikunnassa ja vuodesta 2016 Rannikkolaivaston esikuntapäällikkönä. Pääesikunnan kanslianpäällikkönä kommodori Muurinen aloitti 2018. Vuosina 2019-2020 kommodori Muurinen toimi Merivoimien suunnittelupäällikkönä Merivoimien esikunnassa. Merivoimien apulaisesikuntapäällikkönä, eli Merivoimien operaatiopäällikkönä Muurinen aloitti marraskuussa 2020. Kommodori Muurinen jäi reserviin 1.3.2022, jolloin hän aloitti Patrian palveluksessa tehtävänimikkeenään Vice President, Sea Domain. pienoiskuva|Kommodori Janne Muurinen
Ura koripallotuomarina
Päätyönsä ohella Muurinen toimi Korisliigassa erotuomarina. Hänet valittiin Korisliigan vuoden erotuomariksi kolmesti kausina 2000–01, 2006–07 ja 2007–08.
Muurinen aloitti koripallotuomarinuransa Suomen miesten pääsarjassa 20-vuotiaana vuonna 1987. Hän toimi tuomarina lopulta 29 vuotta, kevääseen 2016 asti, jolloin hän tuomitsi 48-vuotiaana Korisliigan mestaruuden ratkaisseen loppuottelun. 796 miesten pääsarjaottelua tuominnut Muurinen päätti lopullisesti lopettaa uransa hieman kauden päättymisen jälkeen. Koripalloon Muurinen tutustui isänsä ohjaamana ja tämän pelaamista katsellen, ja hän pelasi lajia kavereineen. A-poikaikäisenä hän siirtyi kokonaan tuomaritehtäviin. Esikuvinaan tuomareista hän piti Martti Huhtamäkeä ja Timo Haukilahtea. Samaan aikaan Muurisen kanssa tuomarinurallaan kehittyi Carl Jungebrand. Muurinen tuomitsi urallaan muun muassa NBA:n tähdistöjoukkueen vierailun 1990-luvun alussa ja Dennis Rodmanin Korisliiga-vierailun vuonna 2005. Tultuaan valituksi presidentin 1. adjutantiksi Muurinen pohti tuomarinuransa päättämistä, mutta presidentti Tarja Halonen kannusti häntä jatkamaan.
Muroleen kanava
Kanava on 315 metriä pitkä, ja sen putouskorkeus on 0,9–1,5 metriä. Aluksen suurin pituus 40 metriä, leveys 7,7 metriä ja syväys 2,4 metriä. Maston enimmäiskorkeus on 18 metriä. Se rakennettiin vuosina 1850–1854. Muroleen kanavan ylittävä silta yhdystiellä 3382 on tyypiltään kääntösilta, joka vuonna 1877 korvasi kanavan yli rakennetun ainutlaatuisen kaksiosaisen nostosillan.
Kanavan sulkuportit ovat tyypiltään salpausportteja joissa on tyhjennys- ja täyttöluukut. Porttien koneistot ovat sähköhydraulisia kun taas kääntösillan koneisto on sähkömekaaninen.
Kanava on palvelusulku josta suoritetaan myös Herraskosken, Valkeakosken ja Lempäälän kanavien sekä Visuveden kääntösillan valvonta. Kaikkien näiden kanavien ja siltojen käyttö- ja kunnossapitotehtävistä vastaa Väyläviraston urakoitsijana Arctia Meritaito Oy.
Kanava kulttuurissa
Lähellä kanavaa on graniittikivessä Murolekoskella asuneen ja maalanneen Ellen Thesleffin muistokilpi. Kanavalla on kuvattu vuonna 1956 ensi-iltansa saanut Matti Kassilan ohjaama elokuva Elokuu.
Jennifer Weiner
pienoiskuva|Jennifer Weiner Jennifer Agnes Weiner (s. 28. maaliskuuta 1970 DeRidder, Louisiana, Yhdysvallat) on yhdysvaltalainen kirjailija.